Diari Oficial de la Generalitat Valenciana


Sumari del DOGV 5128, del 04-11-2005 (2005/12630)

Informació pública de l'alternativa tècnica del programa d'actuació integrada del sector La Cantera II del Pla General d'Ordenació Urbana de San Fulgencio.
-----------------------------------------------------------------------------------------------------------------------------------------------------------

### Dades del document

Número de DOGV
:   5128

Data del DOGV
:   04-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12265


Organisme emissor
:   Promociones Urbanísticas San Fulgencio, SL i Calviga, SA

Tipus de document
:   Anunci

Informació pública de l'alternativa tècnica del programa d'actuació integrada del sector La Cantera II del Pla General d'Ordenació Urbana de San Fulgencio. [2005/M12079]
  
Que les mercantils Calviga, SA i Promociones Urbanísticas San Fulgencio, SL han formulat, a l'empara del que establixen els articles 44, 48 i 52 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, l'alternativa tècnica del programa d'actuació integrada acompanyada del pla parcial de millora, per al desenvolupament del sector La Cantera II del Pla General d'Ordenació Urbana de San Fulgencio.
  
D'acord amb el que establix l'article 48 de la llei esmentada, es fa constar que l'alternativa tècnica i els projectes complementaris presentats comprenen els documents següents: memòria del programa, pla parcial de millora, estudi d'impacte ambiental, estudi paisatgístic, estudi d'inundabilitat i avantprojecte d'urbanització.
  
L'objecte de la iniciativa és l'ordenació detallada, programació i completa urbanització de l'àmbit del sector La Cantera II del Pla General d'Ordenació Urbana de San Fulgencio.
  
La notaria en què estan protocol·litzats els documents és la de José Antonio Pellicer Ballester, notari del Col·legi de València, amb residència a Dolores, i amb domicili al carrer de San Isidro, 5, Dolores (Alacant).
  
L'exemplar depositat en l'Ajuntament de San Fulgencio va ser presentat en data 11 d'octubre de 2005, i s'identifica com a programa d'actuació integrada del sector La Cantera II del Pla General d'Ordenació Urbana de San Fulgencio.
  
En aplicació del que establix el 48.1.C, en relació amb el 46.3 de la mencionada llei i la resta d'articles d'aplicació, se sotmet l'esmentada alternativa tècnica de programa, amb la documentació annexa, a informació pública per un termini d'un mes, comptat des de l'última publicació d'este anunci.
  
Durant este termini, qualsevol persona podrà comparéixer en l'expressada notaria en dia hàbil, de 09.00 a 14.00 hores, per a obtindre a costa seu còpia de l'acta de protocol·lització dels esmentats documents o sol·licitar que se li exhibisca esta.
  
Així mateix, es fa constar la possibilitat de consultar en l'Ajuntament de San Fulgencio, en horari d'atenció al públic, les actuacions derivades de la documentació depositada, així com de presentar davant del propi Ajuntament, per a la seua incorporació a estes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
Si durant l'exposició al públic d'esta iniciativa de programa, algú haguera iniciat una segona exposició d'una altra en competència amb aquella, serà procedent la pròrroga de terminis regulada en l'article 46.4 de la Llei 6/1994 citada.
  
Així mateix es fa constar que, prèviament a la publicació del present anunci, s'ha efectuat remissió d'avís a tots els titulars que consten en el cadastre com a afectats per l'actuació proposada. No obstant això, i de conformitat amb el que preveuen els articles 58 i 59 de la Llei 30/1992, modificada per la Llei 4/1999, es comunica també, per mitjà del present anunci, a tots aquells titulars cadastrals o propietaris afectats que pogueren resultar desconeguts o que les dades que figuren en el cadastre resulten errònies amb terrenys situats en el polígon número 6 del terme municipal de San Fulgencio, i en concret als següents:
  
Parcel·les 1 i 2, polígon 6, Carmen Linares González; Parcel·la 3, polígon 6, María Candela Pérez; parcel·les 4 i 5, polígon 6, Asunción Agulló Soler; parcel·la 7, polígon 6, Alfonso Linares Soler; parcel·la 8, polígon 6, Ramón Soler Agulló; parcel·la 12, polígon 6, Vicente Cerezota Cendrás; parcel·la 28, polígon 6, Mónica Linares González; parcel·la 30, polígon 6, Demetria Pérez Soler; parcel·la 32, polígon 6, Josefa Pérez Maciá; parcel·la 106, polígon 6, Demetria Pérez Pérez i parcel·la 9020, polígon 6, desconegut.